Detaliile deplasării efectuate de Sorin Grindeanu și Cătălina Miriță, din sistemul de comunicare internă al ANCOM

Ca președinte al ANCOM, funcție echivalată prin lege la nivel de ministru, Sorin Grindeanu și-a angajat 6 consilieri, fiecare câștigând un plafon minim de 2.000 de euro pe lună.

Unul dintre ei este Cătălina Miriță, 24 de ani, o fostă Miss Buzău cu o carieră de succes în domeniul modellingului. Cum ANCOM a refuzat, până acum, să facă publice CV-urile consilierilor, iar, întrebat care sunt criteriile după care și-a angajat oamenii din cabinet, Sorin Grindeanu a răspuns: “Sunt criteriile mele, nu vreau să intru în amănunte”, salariați ai Autorității Naționale au furnizat Libertății noi detalii din interiorul instituției.

Ce face ANCOM pentru români

O instituție discretă și bogată, acțiunile ANCOM au un rol extrem de important în viața de zi cu zi a românilor. Conform propriei organizări, “Misiunea este să protejeze interesele utilizatorilor de comunicaţii din România”.

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

Un singur exemplu: tarifele de roaming unificate la nivel european au fost o victorie obținută de politicieni pentru cetățeni și care este supravegheată prin autoritățile de comunicații naționale, în cazul României, prin ANCOM.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Prin Ordonanța de Urgență 22/2009, care stabilește cadrul funcționării Autorității, s-a stabilit că ANCOM se ocupă de politica națională în următoarele domenii:

Comunicații electronice.

Comunicaţiilor audiovizuale.

Servicii poştale.

La finalul lunii iunie, Grupul autorităților europene de reglementare în domeniul serviciilor poștale (ERGP) a organizat o Plenară în Insulele Azore.

Din România a participat ANCOM, cu cinci oameni prezenți.

Sorin Grindeanu și Cătălina Miriță au stat doar două zile la conferință

Organizator a fost Autoritatea de Reglementare din Portugalia (ANACOM), cu sprijinul ERGP.

Sorin Grindeanu și Cătălina Miriță apar în sistemul intern al ANCOM separat de restul grupului. Sunt trecuți pe listă între 27 și 28 iunie 2019, în timp ce Eduard Lucian Lovin, vicepreședintele ANCOM, șeful de serviciu Eugenia Oană și consilierul juridic Constantin Gabriel Maradin apar ca participanți între 27 și 29 iunie 2019.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Pentru că nu au stat până la finalul evenimentului, Grindeanu și Miriță nu apar, precum colegii lor, în pozele de grup realizate în fața Centrului Cultural și de Congres din Ponta Delgada, unde s-au realizat fotografiile cu toți participanții.

Fără răspuns

Libertatea a încercat să ia legătura și cu organizatorul portughez, ANACOM, și cu ANCOM pentru a obține detalii legate de această deplasare, însă nici una dintre instituții nu a răspuns solicitării ziarului.

Libertatea a solicitat către ANCOM câte o copie a raportului de deplasare întocmit de fiecare membru al delegației, în mod normal o informație publică pentru o instituție al cărui șef este numit de Parlament.

Nici ANCOM și nici Sorin Grindeanu nu au răspuns, deocamdată, cererilor ziarului.

Sorin Grindeanu

VEZI GALERIA FOTO VEZIFOTO POZA 1 / 6

10 lucruri pe care nu le știți despre Azore, Paradisul necunoscut din mijlocul Atlanticului

1. Regiune autonomă a Portugaliei, Arhipelagul Azore e compus din 9 insule vulcanice răsfirate în Oceanul Atlantic de Nord, cea mai mare și mai reprezentativă fiind Sao Miguel, cu oraș principal Ponta Delgada, aflat la un zbor de două ore și un sfert de Lisabona.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

2. Fiecare insulă are propriul aeroport. Chiar și cea mai mică, mai exact Corvo, care are doar 400 de locuitori!

3. Principala activitate pe insule e agricultura, în special creșterea vacilor, pe Terceira numărul văcuțelor fiind mai mare decât al oamenilor!

4. În ultimii 5 ani, de când Ryanair a început zborurile directe spre Sao Miguel și Terceira, din Lisabona și Londra, insulele au devenit mult mai accesibile europenilor.

5. Frumusețea Insulelor Azore e dată de un amestec perfect de pășuni verzi, case albe și ocean-cerneală. Și amplificată de drumurile mărginite de hortensii. Chiar dacă nu e o destinație în care mergi pentru plajă, Sao Miguel are câteva plaje cu nisip negru foarte spectaculoase.

6. Imaginile-simbol ale insulei Sao Miguel sunt cele ale lacurilor care au umplut craterele vechilor vulcani la Sete Cidades sau Lagoa do Fogo.

7. Localnicii fac baie în ocean chiar și iarna, în piscine naturale, zone în care stâncile izolează apa, permițând soarelui să o încălzească. La Ponta Ferraria, în vestul Insulei Sao Miguel, e cea mai interesantă pricină naturală, deoarece acolo apa rece a oceanului se combină cu apa termală provenită din activitatea vulcanică.

8. Diferența de temperatură între iarnă și vară e minimă în Azore. În februarie, maxima e 18 grade Celsius, în august, de 25! Plouă mult, dar ploile trec repede. Azorenii au o vorbă: “Dacă nu îți place vremea acum, așteaptă 15 minute!”.

9. Coasta de Nord a Insulei Sao Miguel e foarte bună pentru surf, aici ținându-se annual, în septembrie, competiții mondiale. O altă activitate interesantă este dată de excursiile pentru a observa delfinii și balenele în mijlocul oceanului, cu anumite specii de defini fiind permis si înotul.

10. Dacă ajungeți în Azore, trebuie să încercați peștele – ton, baracuda, boca nerra – și carnea de vită. Preparatele din lapte sunt incredibil de bune, cu un plus pentru brânza de Sao Jorge. Bolo levedo este o pâine dulce, care merge perfect cu untul și cu gemul local. În zona Furnas se prepară cozido de Furnas, o tocăniță care este gătită în apa fierbinte a vulcanului.

VEZI GALERIA FOTO VEZIFOTO POZA 1 / 8

Citeşte şi:

Sorin Grindeanu a angajat două consiliere cu experiență zero: o fostă Miss Buzău și fiica lui Paul Stănescu, care a strâns 220.000 de euro din nuntă!

Ce au făcut și cât au câștigat „îngerii lui Grindeanu” înainte de a-l sfătui pe fostul premier la ANCOM

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție